فوتوال

فوتبال (اینگلیسی جه: football) اتّا تیمی ورزش هسه که ونه دله دِتا یازده نفره تیم همیدگه جلو کا کننه و ویشتر وه ره پرطرفدارترین ورزش دنیای دله دوننه. اینتا ورزش اتا مستطیل شکل زمین دله که مصنوعی یا طبیعی چمن جا دپوشننی هسه برگوزار بونه ونه دتا انتهای دله دتا دروازه دره. هدف اینتا هسّه که توپ بوره حریف دروازه دله. دروازه بان تینار کس اینتا کای دله هسه که توننه شه دس جا توپ بیتن و کنترل هکردن سر ایستفاده هکنه. تیم دیگه اعضا ونه لینگ یا تن دیگه عضوون جا توپ ره کنترل هکنن. هر اتا تیم که تونه ویشتر گول بزنه برنده هسه. اگه گل شون تعداد مساوی بوئه اون وخت کای نتیجه مساوی اعلام بونه یا به اضافه وخت بکشی بونه که اگه ای مساوی بیه ونه پنالتی ضربه ئون برنده ره معلوم هکنه. امروزی فوتبال انگلئون دله پا بیته. فوتبال رسمی نهاد فیفا هسه. گت‌ترین و معتبرترین کا فوتبال دله جهانی جام هسه که هر ۴ سال اتا بار برگوزار بونه. ونه هارشی ئون د برابر اولمپیک هسه.